230 ATT DWAR IL-ĦIN TAS-SAJF TA’ MALTA Biex jipprovdi li l-ħin f’Malta jiġi mmexxi ‘l quddiem, f’xi żminijiet tas-sena. Sarliġi bl-ATTXX tal-1972. Sarliġi bl-ATTXX tal-1972. 1. Titolu fil-qosor. Dan l-Att jista’ jissejjaħ l-Att dwar il-Ħin tas-Sajf ta’ Malta. Tifsir. 2. F’dan l-Att, kemm-il darba r-rabta tal-kliem ma teħtieġx xort’oħra- " Malta " għandha l-istess tifsir kif mogħti lilha fl-artikolu 124 tal-Kostituzzjoni ta’ Malta; [żaħ " ordni taħt dan l-Att " tfisser ordni magħmul mill-Prim Ministru għal kull fini ta’ dan l-Att u pubblikat fil-Gazzetta tal-Gvern; " iż-żmien tas-sajf " dwar kull sena tfisser dak iż-żmien li jiġi speċifikat dwar dik is-sena f’ordni taħt dan l-Att. 3. (1) F’kull sena li għaliha jirreferi ordni taħt dan l-Att, il-ħin għall-finijiet ġenerali f’Malta għandu, matul iż-żmien tas-sajf, ikun sagħtejn ’il quddiem mill-ħin medju ta’ Greenwich. (2) Kull meta f’xi liġi, ordni, regolament, regola, bye-law, att, avviż, jew dokument ieħor ikun liema jkun, tinsab riferenza għal ħin partikolari, il-ħin li għalih iss ir riferenza għandu, matul iż-żmien tas-sajf, jitqies li huwa l-ħin stabbilit għall-finijiet ġenerali b’dan l-Att. (3) Ebda ħaġa f’dan l-Att ma tbiddel l-użu ta’ ħin differenti għal finijiet ta’ astronomija, metjoroloġija, navigazzjoni jew għal finijiet oħra li għalihom skont prattika internazzjonali jintużaħin differenti, jew l-interpretazzjoni ta’ xi dokument li jagħmel riferenza għal ħin partikolari għal dak li għandu x’jaqsam ma’ xi wieħed minn dawk il-finijiet.